Kelly Clarkson

**Kelly Brianne** (rođena kao **Kelly Brianne Clarkson**), profesionalno poznata kao **Kelly Clarkson**, američka je pjevačica, tekstopisac, televizijska voditeljica i glumica. Stekavši slavu kao pobjednica inauguralne sezone *Američkog idola*, izgradila je višedecenijsku karijeru u muzici i na televiziji te joj pripisuju trajni utjecaj na televizijske talent-šoue. Poznata je po snažnom vokalu i kao svestrana izvođačica, a publikacije poput *Rolling Stonea* i *Billboarda* proglasile su je jednom od najvećih pjevačica u historiji.

Potpisavši ugovor s RCA Recordsom 2002, objavila je debitantski singl "A Moment Like This", koji je izbio na vrh  i postao najprodavaniji singl godine u SAD-u. Njen debitantski album *Thankful* (2003), snimljen pod utjecajem R&B-ja i gospela, ušao je na prvo mjesto američke top-liste *Billboard* 200. Promijenila je žanr u pop-rok za *Breakaway* (2004), jedan od najprodavanijih albuma 21. stoljeća. Singlovi "Since U Been Gone" i "Behind These Hazel Eyes" bili su među deset najpopularnijih pjesama 2005. u SAD-u, dok je "Because of You" bila na vrhu top-lista u Evropi. Nakon mlakog prijema albuma *My December* (2007), s mračnijom rok-muzikom, vratila se pop-rok zvuku prilagođenom radiju s albumima *All I Ever Wanted* (2009) i *Stronger* (2011), koji su proizveli singlove broj jedan "My Life Would Suck Without You" i "Stronger (What Doesn't Kill You)", tim redom.

Okušala se u božićnoj muzici snimivši *Wrapped in Red* (2013), koji je postao najprodavaniji blagdanski album godine i sadržavao je "Underneath the Tree", najpopularniju božićnu pjesmu u izboru ASCAP-a objavljenu u 21. stoljeću. Nakon izdavanja albuma *Piece by Piece* (2015), koji je bio broj jedan na listama, potpisala je za Atlantic Records i snimila još tri albuma: *Meaning of Life* (2017), *When Christmas Comes Around...* (2021) i *Chemistry* (2023). Vratila se na televiziju kao mentorica u *The Voiceu* tokom devet sezona između 2018. i 2023. Ona je i dalje mentorica s najviše pobjedničkih takmičara (četiri) u historiji tog šoua. Od 2019. vodi vlastitu razgovornu emisiju, *The Kelly Clarkson Show*.

S više od 82 miliona prodanih ploča širom svijeta, dobila je razna priznanja, uključujući tri Grammyja, tri MTV Video Music Awards, četiri Američke muzičke nagrade, osam nagrada Emmy za programe u dnevnom terminu i zvijezdu na Holivudskoj stazi slavnih. *Billboard* ju je rangirao kao najbolju umjetnicu 2005. i 11. umjetnicu po uspješnosti u 21.&nbsp;stoljeću. Njenih prvih sedam studijskih albuma dalo je 12 top deset hitova na listi *Billboard* Hot 100 između 2002. i 2024. te deset top deset singlova u Ujedinjenom Kraljevstvu, Kanadi i Australiji. Stekavši popularnost u raznim radijskim formatima, postala je prvi izvođač u historiji koji je bio na vrhu svih *Billboardovih* pop, savremenih, kantri i *dance* radijskih top-lista. VH1 ju je uvrstio na 19. mjesto na svom spisku 100 najvećih žena u muzici.

## Diskografija 
;Studijski albumi

* *Thankful* (2003)
* *Breakaway* (2004)
* *My December* (2007)
* *All I Ever Wanted* (2009)
* *Stronger* (2011)

* *Wrapped in Red* (2013)
* *Piece by Piece* (2015)
* *Meaning of Life* (2017)
* *When Christmas Comes Around...* (2021)
* *Chemistry* (2023)

## Koncertne turneje i stalni angažmani 
### Sama 
* The Breakaway Tour (2005–2006)
* Hazel Eyes Tour (2005)
* Addicted Tour (2006)
* My December Tour (2007–2008)
* All I Ever Wanted Tour (2009–2010)
* Stronger Tour (2012)
* Piece by Piece Tour (2015)
* Meaning of Life Tour (2019)

### Saradnje 
* American Idols Live! 2002 (2002) (s finalistima prve sezone *Američkog idola*)
* Independent (2004) (s Clayem Aikenom)
* 2 Worlds 2 Voices (2008) (s Rebom McEntire)
* Kelly Clarkson / The Fray Tour (2012) (s grupom The Fray)
* 12. godišnja turneja Honda Civic (2013) (s grupom Maroon 5)

### Stalni angažmani 
* Chemistry: An Intimate Evening with Kelly Clarkson (2023–2024)
* Kelly Clarkson: Studio Sessions (2025)

## Filmografija 
;Filmovi

* *Od Justina do Kelly* (2003)
* *Zvijezda* (2017)
* *Ružnjići* (2019)
* *Trolovi: Svjetska turneja* (2020)

;Televizijske serije i emisije

* *Američki idol* (2002)
* *Američki snovi* (2003–2004)
* *Dueti* (2012)
* *The Voice* (2018–2021, 2023)
* *The Kelly Clarkson Show* (2019–trenutno)
* *Pjesma Amerike* (2022)

## Knjige 
* 
* 

## Napomene 
## Reference 
## Vanjski linkovi 
* Službeni sajt
* Kelly Clarkson na *AllMusicu*
* 
* Diskografija Kelly Clarkson na *Discogsu*
* Članci u vezi s Kelly Clarkson u *The New York Timesu*


Kategorija:Rođeni 1982.
Kategorija:Živi ljudi
Kategorija:Biografije, Fort Worth
Kategorija:Američke pjevačice
Kategorija:Američke glumice
Kategorija:Američki televizijski voditelji
Kategorija:Amerikanci porijeklom iz Engleske
Kategorija:Amerikanci porijeklom iz Grčke
Kategorija:Amerikanci porijeklom iz Irske
Kategorija:Amerikanci porijeklom iz Velsa